ધારાસભ્ય દુષ્યંતભાઈ પટેલ, જિલ્લા કલેકટર સંદીપ સાંગલે, જિલ્લા પોલીસ અધિક્ષક સંદીપ સિંહ અને પિનાકી મેઘાણીએ પ્રાસંગિક ઉદ્બોધન કર્યાં હતાં. આઙ્ખગસ્ટ એટલે ક્રાંતિનો મહિના તેમ જણાવીને પોલીસ અધિક્ષક સંદીપ સિંહે દેશની આઝાદીની લડતમાં બલિદાન આપનાર નામી-અનામી વીર શહીદોને ભાવાંજલિ આપી હતી. સ્વાંતંત્ર્ય-સંગ્રામ વખતે ઝવેરચંદ મેઘાણી રચિત શૌર્ય અને દેશપ્રેમનાં ગીતોની ધારદાર અને વ્યાપક અસર વિશે પણ વાત કરી. ચોટીલાની પોલીસ-લાઈનમાં એક સામાન્ય પોલીસ-પરિવારમાં જન્મેલા ઝવેરચંદ મેઘાણીના જીવન અને કાર્યમાંથી પ્રેરણા લઈને હાલનાં પોલીસ-પરિવારોમાંથી પણ કોઈ વિરલ વ્યકિતત્ત્વ આગળ આવશે તેવી શ્રધ્ધા પોલીસ અધિક્ષક સંદીપ સિંહે વ્યકત કરી હતી. કાર્યક્ર્મ પહેલા પોલીસ-જવાનો સાથે પિનાકી મેઘાણીએ ઝવેરચંદ મેઘાણીના જીવન-કવન વિશે રસપ્રદ જ્ઞાન-ગોષ્ઠિ કરી હતી.